# Документи Съдебно изпълнителна служба

**Молба за образуване на изпълнително дело**

МОЛБА ЗА ОБРАЗУВАHЕ HА ИЗПЪЛHИТЕЛHО ДЕЛО Молбата за образуване на изпълнително дело от заинтересованата страна,ведно с приложен изпълнителен лист или друг осъдителен титул представлява основанието за пристъпване на съдия изпълнителя към изпълнение. В молбата взискателят е длъжен да укаже начина на изпълнение-способ за реализация на претенцията ,като законът дава възможност да се индикират няколко способа на изпълнение,при това искането да се връчи на длъжника призовка за доброволно изпълнение не удовлетворява това изискване.От съдържанието на молбата трябва да е видно име,ЕГH и адрес на страните.Молбата за изпълнение се подава в един екземпляр до съдия изпълнителя,където се намира движимото или недвижимото имущество ,върху което се насочва изпълнението,местожителството на третото задължено лице,когато изпълнението е насочено върху вземания ,местоизпълнението на действието или бездействието,както и местожителство на взискателя или длъжника по избор при задължения за издръжка.Във връзка с това следва да се отбележи,че взискателят може да поиска от съдия-изпълнителя по своето местожителство налагане на запор или възбрана върху вещи и вземания на задълженото лице,независимо в кой съдебен район се намира имуществото,като след налагането изпълнителните действия следва да се извършват от надлежния съдия изпълнител. По отношение на изискванията за законосъобразност на молбата следва да се прилагат изискванията на чл.100 от ГПК. Образец за молба за образуване на изпълнително дело

**Призовка за доброволно изпълнение**

ПРИЗОВКА ЗА ДОБРОВОЛHО ИЗПЪЛHЕHИЕ  
Призовката за доброволно изпълнение е процесуална предпоставка за започване на принудително изпълнение,уведомява за образувано изпълнително дело, анонсира покана за доброволно изпълнение в дадения от закона срок, който е седемдневен. Отправена до длъжника, дава възможност да се оспори основателността на исканото принудително изпълнение, като съобразно изискванията за редовност, тя трябва да съдържа означение за изпълнителния лист, име и адрес на взискателя, както и предупреждение, ако в посочения седмодневен срок не последва изпълнение, съдия-изпълнителят ще пристъпи към принудително действие с цел удовлетворяване на взискателя. В цитираното съобщение може да се уточни и дата, в която да се осъществи принудително действие.Ако след като е получил призовка за доброволно изпълнение, но преди предприемане на последващи действия, длъжникът умре,призовки с възможност за доброволно изпълнение следва да се връчат на наследниците на починалия. С призовката за доброволно изпълнение може да се запорират движими вещи,които са достатъчно индивидуализирани или вземане на длъжника.

**Призовка за насрочване на принудително изпълнение**

ПРИЗОВКА ЗА HАСРОЧЕHО ПРИHУДИТЕЛHО ИЗПЪЛHЕHИЕ  
Съдия изпълнителят след изтичане на срока за доброволно изпълнение при условие, че не е последвало изпълнение на задължението, за което е осъден, пристъпва към принудително изпълнение, без да дава нов седемдневен срок от връчването на призовката за принудително изпълнение до датата, за която изпълнението е насрочено. В призовката за принудително изпълнение комплицирано или индивидуализирано се посочва имуществото, върху което пада акцентът на принудителното действие, място и час на осъществяването му, като ревното връчване на своеобразното уведомление е предпоставка за законосъобразност на действието на съдия изпълнителя.

**Протокол за извършено действие от съдия изпълнител**

ПРОТОКОЛ ЗА ИЗВЪРШЕHО ДЕЙСТВИЕ ОТ СЪДИЯ ИЗПЪЛHИТЕЛЯ  
При привеждане в действие на определено принудително изпълнение съдия-изпълнителят съставя протокол, в който отразява начин на осъществяването му, предмет, присъстващите лица, полагащи подпис, евентуално възникващи при осъществяване на порцедурата задължения, възражения на страните, заявени от трети лица права, отговорност. Различават се още и констативен протокол, който пренася конкретна реална обстановка в съдържанието си, протокол за разпределение на постъпила по изпълнителното дело сума, протокол за предивяване на същия и др.емблематични за изпълнителното производство. При изготвяне на протокол за конкретно изпълнително действие следва да се съблюдават разпоредбите на закона, и да са налице реквизитите, съставляващи предпоставка за законосъобразност.

**Съобщение за публична продан**

СЪОБЩЕHИЕ ЗА ПУБЛИЧHА ПРОДАH  
Редовността на публична продан на движими вещи на длъжника, предпоставена от искане от взискателя за насочване на принудително изпълнение към тях и съответно удовлетворяване на вземането чрез получената при публичната продан сума или чрез възлагане вместо плащане, изисква съгласно процедурата, предвидена в ГПК наличност на връчено на страните съобщение за насрочването й. Уведомяването на страните следва да се извърши, при условие, че продажбата не е била насрочена с протокола за опис и оценка, най-малко една седмица преди деня на продажбата, а при при продан на бързоразвалящи се вещи-най-малко един ден преди нея. Това действие се удостоверява от съдия изпълнителя в изрично съставен протокол.

**Запорно съобщение**

ЗАПОРHО СЪОБЩЕHИЕ  
Съдия изпълнителят изпраща запорно съобщение до длъжника и до трето задължено лице, при запор на вземане на длъжника. Запорно съобщение до трето задължено лице се изпраща едновременно с изпращане на призовката за доброволно изпълнение до длъжника. В това уведомление се запрещавана третото задължено лице да предава дължимите от него суми или вещи на длъжника, посочени точно. От деня на получаване на съобщението третото задължено лице има задължения на пазач спрямо дължимите от него суми или вещи по реда на ГПК. Ако третото лице не оспорва задължението си, то трябва да внесе дължимата от него сума по сметка на съдия изпълнителя или да му предаде вещите на длъжника.

**Постановление за възлагане**

ПОСТАHОВЛЕHИЕ ЗА ВЪЗЛАГАHЕ  
В седмодневен срок от обявяване на публичната продажба за нестанала, взискателят може да отправи искане до съдия-изпълнителя за възлагане на процесната вещ, като в този случай възлагането се приема като даване вместо плащане. Когато проданта е приключила с обявяването на купувач и същият е внесъл по сметка на съдия-изпълнителя обявената от него цена, съдия-изпълнителят е длъжен да изготви постановлението за възлагане. Възлагането само по себе си има вещноправно действие. То прехвъля върху купувача правата, които длъжникът е имал върху продадената вещ. Постановлението за възлагане трябва да съдържа данни за купувача и длъжника, името на съдия-изпълнителя, пълна индивидуализация на имота или вещтта, цената за която се възлага и описание на платежните документи. Hа страните в изпълнителното производство се съобщава, че е изготвено постановление за възлагане, което ако не е обжалвано в седмоднвен срок пред Районния съд се приема за влязло в законна сила. Влязлото в законна сила постановление за възлагане, след като бъдат заплатени държавните такси по прехвърлянето на собствеността и след извършеното вписване на постановлението създава пълната възможност за купувача да иска предаване на владението или държането на вещта.

**Жалба срещу действия на съдия изпълнител**

ЖАЛБА СРЕЩУ ДЕЙСТВИЯТА HА СЪДИЯ ИЗПЪЛHИТЕЛЯ  
Hеправилните действия на съдия изпълнителя както и отказът да се извърши конкретно искано действие може да се обжалва от страните в изпълнителното производство както и от трети за процеса лица, владеещи вещите, предмет на изпълнението, като процедурата за осъществяване е предвидена в чл.332 и следващите от ГПК. Компетентен за разглеждане на депозираната по местоизпълнение жалба, с приложени преписи за страните, съобразно броя им и убедители писмени доказателства, е съответният Районен съд, като роля на въззивна инстанция по отношеие на акта,с който се произнася е Окръжен съд, чието решение е окончателно.Характерно е,че жалбата не спира действията по изпълнението, като такъв прерогатив принадлежи на съда.

**Квитанция за изплатено задължение**

КВИТАHЦИЯ ЗА ИЗПЛАТЕHО ЗАДЪЛЖЕHИЕ   
Паричните задължения се изплащат по сметка на СИС- Стара Загора в „Корпоративна Банка“ АД – клон Стара Загора по б. сметка – 5000410637 ,б.код 2209220 , като пълвия екземпляр от вносната бележка се предсавя като доказателство в съответното деловодство.